**Măsuri de sprijin și de compensare a lipsei unor cunoștințe de bază ale studenților. Instituția asigură incluziunea oricărui tip de student admis**

Pentru compensarea lipsei unor cunoștințe de bază ale studenților din anul 1, universitatea oferă, în primul semestru al anului universitar, cursuri remediale la disciplinele matematică și fizică pentru toți studenții interesați. De asemenea, în cadrul Facultății de Automatică s-au organizați grupuri de lucru pentru studenții de anul 1 pentru recuperarea carențelor la programare.

Pentru asigurarea incluziunii oricărui tip de student admis, în cadrul universității se realizează mai multe acțiuni care să permită, susțină și să încorporeze o cultură a echității, diversității și incluziunii în întreaga activitate a UPT. Astfel, au avut loc Ateliere incluzive pentru cadrele didactice în care s-a discutat despre incluziune, dizabilitate, diferențe de gen, discriminare și combaterea ei. Centrul de Consiliere și Orientare în Carieră (CCOC) a organizat pentru studenți săptămâna antidiscriminare care constă în campanii de informare/conștientizare pe canalele CCOC, proiecție de film antidiscriminare cu discuții la final, bibliotecă vie despre discriminare. CCOC împreună cu Identity Education a realizat un atelier privind siguranța în campusul universitar. Tot în cadrul CCOC s-a organizat seria SexED, în colaborare cu un medic rezident obstetrică și ginecologie de la Spitalul Bega, o parte din întâlniri fiind dedicate comunității LGBTQIA+: Despre tine: Orientarea sexuala si identitatea de gen; Istoria comunității LGBTQIA+: De unde am plecat si unde am ajuns?; Coming out si outing: Procese psihologice explicate.

Pe social media CCOC s-au derulat mai multe campanii de conștientizare cu subiect grupuri marginalizate, defavorizate de mediu/societate sau feminism: Ziua Comemorării persoanelor Transgender; The Stonewall Uprising: despre începutul mișcării de liberare a persoanelor LGBTQIA+; Stereotipuri și prejudecăți de gen; Consimțământul: De ce e important?; Despre sarcină și alegeri; Body Positivity; Depatologizarea homosexualității; Articolul 200 din Codul penal care incrimina homosexualitatea.

Pentru realizarea de acțiuni concrete privind integrarea și non-discriminarea, în cadrul universității este în curs de înființare Serviciul pentru Diversitate, Echitate și Incluziune, cu personal specializat care să pună în aplicare prevederile Strategiei de Diversitate, Echitate și Incluziune, în curs de aprobare de către Senatul UPT.